**Kviečia patirti Panevėžį: startuoja naujas žaidimas „Miestas, kuris (į)traukia“**

*Panevėžys – miestas, kuris (į)traukia – čia kuriasi naujos miesto legendos, gražėjančios erdvės ir įvairiausios patirtys turistams. Šį rudenį Panevėžio plėtros agentūra „Panevėžys NOW“ kviečia ne tik keliauti po miestą, bet ir įsitraukti dalyvaujant naujame socialinių tinklų žaidime – įsiamžinti miesto erdvėje stovinčiame veidrodyje ir taip laimėti vertingus prizus – „Dieną Panevėžyje“ ir net du 100 eurų vertės pažintis su miestu.*

„Panevėžys jau kurį laiką išgyvena renesansą – vis daugiau atvykusių turistų atranda gyvą, žalią ir kultūros pilną miestą, kuris (į)traukia gausia patirčių įvairove. Šiemet jis buvo įrašytas į Europos kultūros žemėlapį – visai neseniai duris atvėrė nauja miesto legenda, šiuolaikinio meno muziejus STASYS MUSEUM. Rudenėjant prasideda teatrų, kurių mieste net keturi, sezonas, o kur dar įvairiausios galerijos, jaukūs pasivaikščiojimai parkuose, pramogos ir daugybė kitų veiklų. Žaidimas kviečia įsitraukti į miestą ne tik keliaujant, bet ir tampant jo dalimi veidrodyje, kurio fone Jūsų nuotrauką puoš STASYS MUSEUM“, – teigia Panevėžio plėtros agentūros „Panevėžys NOW“ vyriausioji turizmo projektų vadovė Vilanda Reikalienė.

**Specialų žaidimo veidrodį galima rasti šalia STASYS MUSEUM esančioje aikštelėje (Respublikos g. 40, Panevėžys).**

**Žaidimo „Miestas, kuris (į)traukia“ taisyklės**

Panevėžio plėtros agentūros socialiniuose tinkluose paskelbtame žaidime „Miestas, kuris (į)traukia“, kviečiančiame turistus ir gyventojus pažinti unikalius lankytinus objektus ir savo kelionę įamžinti miesto veidrodyje – iki 2024 m. spalio 31 d. gali dalyvauti visi socialinių tinklų „Instagram“ arba „Facebook“ vartotojai.

**Kaip dalyvauti žaidime?**

– įsiamžink veidrodyje;

– dalinkis istorija (angl. story) ir (ar) įrašu su nuotrauka (ir) ar vaizdo įrašu savo socialinių tinklų „Facebook“ ir (arba) „Instagram“ paskyrose;\*

– žymėk Panevėžio plėtros agentūros socialinių tinklų „Facebook“ ([@PanevėžysNOW](https://www.facebook.com/PanevezysNOW)) ir (arba) „Instagram“ paskyras ([@panevezysnow](https://www.instagram.com/panevezysnow/))

– naudok grotažymę (angl. hashtag) #MIESTASKURISITRAUKIA

\*Vienas dalyvis gali pasidalinti neribotu kiekiu istorijų ir (ar) įrašų, kiekvienas jų padidina laimėjimo galimybę.

Žaidimo nugalėtojui bus įteiktas **pagrindinis prizas „Diena Panevėžyje“** – [STASYS MUSEUM](https://stasysmuseum.com/) srautinė ekskursija su gidu, muziejaus atributikos rinkinys, kvietimas dviem į pasirinktą spektaklį [Juozo Miltinio dramos teatre](https://www.miltinioteatras.lt/), vakarienė dviem restorane [BLUE GASTRO](https://www.facebook.com/p/BLUE-Gastro-61560062444202/) ir orientavimosi žaidimas [„(NE)pažintas Panevėžys“](https://www.panevezysnow.lt/orientavimosi-zaidimas-ne-pazintas-panevezys/).

Žaidimo laikotarpiu taip pat bus įteikti **du kasmėnesiniai prizai** rugsėjo ir spalio mėnesiais – „Geros dovanos“ – įspūdžio dovanų parduotuvės,  [Panevėžio dovanų kortelė](https://www.panevezysnow.lt/panevezio-dovanu-kortele/), kurios vertė 100 eurų.

Prizų laimėtojai atsitiktiniu būdu bus išrinkti iš visas organizatoriaus sąlygas įvykdžiusių vartotojų. Pagrindinio prizo nugalėtojas bus renkamas 2024 m. lapkričio 4 d. kasmėnesinio prizo laimėtojai – 2024 m. rugsėjo 20 d. ir spalio 11 d.

Daugiau informacijos rasite [ČIA](https://www.panevezysnow.lt/miestas-kuris-i-traukia/).

Panevėžio plėtros agentūros „Panevėžys NOW“ paskyrą (@PanevėžysNOW) socialiniame tinkle „Facebook“ rasite [čia](https://bit.ly/3BczAE8).

Panevėžio plėtros agentūros „Panevėžys NOW“ paskyrą (@panevezysnow) socialiniame tinkle „Instagram“ rasite [čia](https://www.instagram.com/panevezysnow/).

Sklandesnei kultūros ir meno kelionei po miestą, „Panevėžys NOW“ parengė [pasiūlymą](https://www.panevezysnow.lt/irasas-192/kelione-po-panevezi/meno-ir-kulturos-kelione-po-panevezi/), kuriame net 20 kultūra pulsuojančių lankytinų objektų. Informaciją rasite [„Panevėžys NOW“ svetainėje](https://www.panevezysnow.lt/irasas-192/kelione-po-panevezi/meno-ir-kulturos-kelione-po-panevezi/), o nemokamą spausdintiną versiją knygų skirtukų formatu – Panevėžio turizmo informacijos centre adresu Respublikos g. 40 (STASYS MUSEUM), Panevėžys.

Siekiant atskleisti Panevėžio savitumą ir tai, kaip miestą mato kiti, rengiamas kampanijos „Miestas, kuris (į)traukia“ straipsnių ciklas su vietinių panevėžiečių rekomendacijomis. Savo mintimis jau dalinosi STASYS MUSEUM direktorė [Vaida Andrijauskaitė](https://www.panevezysnow.lt/svarbios-miesto-naujienos/panevezio-miesto-zemelapis-pagal-vaida-andrijauskaite/), „Panevėžys NOW“ direktorė [Monika Miniotaitė](https://www.panevezysnow.lt/svarbios-miesto-naujienos/miestas-kuris-i-traukia-panevezio-zemelapis-pagal-monika-miniotaite/) ir drabužių dizainerė – stilistė, kostiumų dailininkė, kūrėja [Inga Jurkevičiūtė](https://tinyurl.com/4pdvtd8y). Šią seriją planuojama tęsti ir rudenį, tad dar daugiau gyventojų patirčių – jau greitai.

Žaidimas „Miestas, kuris (į)traukia“ organizuojamas įgyvendinant Panevėžio miesto savivaldybės finansuojamą turizmo skatinimo projektą „Kelionės kryptis – Panevėžys“.

Informacija: Panevėžio plėtros agentūra „Panevėžys NOW“